
PÁLYÁZATI FELHÍVÁS
A IV. ÉVFOLYAM HALLGATÓI RÉSZÉRE
Tisztelt Hallgatók!
Egyetemünk bilaterális szerződései keretében lehetőség van hallgatói szakmai cseregyakorlaton való részvételre a következő helyszíneken, létszámban és várható időpontokban:
Bécsi Állatorvostudományi Egyetem 			3 fő	2027. augusztus
(Veterinärmedizinische Universität Wien)			3 fő	2027. szeptember 
www.vetmeduni.ac.at
Ösztöndíj: kb. 450 € a fogadó féltől
Szállás: hallgató foglalja és fizeti
Útiköltség: hallgató veszi meg, ÁTE fizeti a vonatjegyet számla ellenében	
Hannoveri Állatorvostudományi Egyetem		8 fő	2027. július 
(Stiftung Tierärztliche Hochschule Hannover)
www.tiho-hannover.de 
Ösztöndíj: kb. 300 € a fogadó féltől
Szállás: a fogadó fél foglalja és fizeti
Útiköltség: ÁTE veszi meg és fizeti a repülőjegyet
A bécsi és hannoveri gyakorlatok klinikai jellegűek és a kötelező negyedéves 4 hetes klinikai gyakorlat teljesítésére vonatkoznak.
A gyakorlatok időpontján való módosítás nem lehetséges, ezért lényeges, hogy a cseregyakorlaton résztvevő hallgatók a vizsgaidőszakukat a cseregyakorlat időpontjához illeszkedve szervezzék meg. 
A bécsi cseregyakorlat esetében nyelvvizsgával igazolt, legalább B2 szintű német nyelvtudás szükséges. 
A bécsi cseregyakorlaton elérhető klinikák: 
Kisállat klinika, Lóklinika, Kérődző állat klinika, Sertés klinika, Baromfi klinika, Halklinika.
A bécsi cseregyakorlaton egy klinikán lehet eltölteni a 4 hét gyakorlatot. 

[bookmark: _Hlk213155896]Mivel az összes szakmai gyakorlatra érkező külföldi hallgató igényét figyelembe véve osztják el a gyakorlati helyeket, előfordulhat, hogy a jelentkező nem azon a klinikán kap helyet, ahová leginkább szeretett volna menni.
A hannoveri cseregyakorlat esetében nyelvvizsgával igazolt, legalább B2 szintű német vagy angol nyelvtudás szükséges. 


A hannoveri cseregyakorlaton elérhető klinikák: 
Kisállat klinika, Lóklinika, Szarvasmarha klinika, Sertés és kiskérődző klinika, Egzotikus állat klinika. 
A hannoveri cseregyakorlaton egy vagy két klinikán lehet eltölteni a 4 hét gyakorlatot, klinikánként 1x2 hét vagy 2x2 hét beosztásban. Az Egzotikus állat klinikán kizárólag 1x2 hét eltöltése lehetséges. 
Mivel egy klinika max. 2 főt tud egyszerre fogadni, előfordulhat, hogy a jelentkező nem azokon a klinikákon kap helyet, ahová leginkább szeretett volna menni.
A nyertes pályázóknak kötelező aktívan közreműködni a Hannoverből 2026 márciusában érkező 8 külföldi hallgató magyarországi cseregyakorlatának lebonyolításában. (2x2 hét gyakorlat budapesti és vidéki klinikákon)
Kérjük csakis és kizárólag abban az esetben jelentkezzenek a programra, ha nem jelent problémát sem a külföldi klinikai helyek rugalmas kezelése, sem a külföldi hallgatók magyarországi cseregyakorlatában való aktív részvétel!
A pályázat további feltétele az összes harmadéves kötelező tantárgy teljesítésének megléte a pályázat benyújtásakor.
A pályázat elbírálásának alapja:
Tanulmányi átlag – az előző teljesített félév kumulált ösztöndíj átlaga 
Nyelvtudás – német nyelvtudás előny, C1 szint előny.
A pályázat elbírálásának várható ideje:
A jelentkezési határidőt követő 1 hét
Jelentkezési határidő: 2026. november 19. 16:00 (csütörtök)
A kitöltött jelentkezési lapokat – valamint a nyelvvizsga bizonyítvány másolatát – a Nemzetközi Kapcsolatok Osztályára international@univet.hu email címre szíveskedjenek eljuttatni, pályázati formanyomtatvány ugyanitt igényelhető, vagy letölthető egyetemünk honlapjáról: 
https://univet.hu/hu/egyetem/nemzetkozi-kapcsolatok/ketoldalu-kapcsolatok/

